Սարդ-Մարդ. Սարդեզերքի երկայնքով

«Սարդ-Մարդ. Սարդեզերքի երկայնքով» սպասվելիք ամերիկյան համակարգչային անիմացիոն ֆիլմ սուպերհերոսների մասին՝ հիմնված Marvel Comics-ի ստեղծած Մայլս Մորալեզի / Սարդ-Մարդու կերպարի վրա, որն արտադրվել է Columbia Pictures և Sony Pictures Animation կինոընկերությունների կողմից՝ Մարվելի հետ համագործակցությամբ։ Դրա գործողությունը ծավալվում է բազմատիեզերքում՝ «Spider-Verse» կոչվող այլընտրանքային տիեզերքում։ Ֆիլմը տեղայնացնելու է Sony Pictures Releasing ընկերությունը, իսկ նկարահանելու է ռեժիսոր Խոաքիմ Դոս Սանտոսը՝ Դևիդ Քալահեմի սցենարով։ Գլխավոր կերպարների հնչյունավորմանը մասնակցելու են Շամիք Մուրը և Հեյլի Ստեյնֆիլդը։
Sony-ն սկսել է սիքվելի արտադրությունը մինչև «Սարդ-Մարդ. Դեպի Սարդեզերք» ֆիլմի 2018 թվականի թողարկումը։ Այդ ժամանակ աշխատանքին արդեն ներգրավված են եղել Դոս Սանտոսը և Քալահեմը։ Պլանավորվում էր, որ ֆիլմը կենտրոնանալու է Մորալեզի և Գվեն Սթեյսիի հարաբերությունների վրա, դրա հետ մեկտեղ մեկնարկելով ֆիլմի կանանց վրա կենտրոնացած սփին-օֆֆը։ Ֆիլմի համար անիմացիոն աշխատանքները սկսվել են 2020 թվականի հունիսին։
Սիքվելի թողարկումը նախատեսվում է 2023 թվականի հունիսի 2-ին։


== Դերասանական կազմ ==
Շամիք Մուր՝ Մայլս Մորալես / Սարդ-Մարդ, սարդանման ունակություններ ունեցող դեռահաս։
Հեյլի Ստեյնֆիլդ՝ Գվեն Սթեյսի, սուպերհերոս այլ իրականությունից։


== Արտադրություն ==


=== Զարգացում ===
2018 թվականի նոյեմբերի դրությամբ՝ «Սարդ-Մարդ։ Տիեզերքի միջով» ֆիլմի թողարկումից մեկ ամիս անց Sony Pictures Animation ընկերությունը սկսել է դրա սիքվելի զարգացումը նախագծի շուրջ «անհավանական իրարանցման» պատճառով։ Սպասվում էր, որ սիքվելը շարունակելու է Շամիք Մուրի հնչյունավորած Մայլս Մորալեսի պատմությունը՝ աշխատելով առաջիմ ֆիլմի ընթացքում «տնկված սերմերի» վրա։ Խոաքիմ Դոս Սանտոսը և Դևիդ Քալահեմն ընտրվել են ֆիլմը համապատասխանաբար նկարահանելու է և գրելու համար, իսկ առաջին ֆիլմի պրոդյուսեր Էմի Փասքալը դարձել է նաև սիքվելի պրոդյուսերը։ Ավելի ուշ Փասքալը հայտարարել է, որ ֆիլմը կենտրոնանալու է Մորալեսի և Գվեն Սթեյսիի հարաբերությունների վրա՝ բացահայտելով այդ երկու կերպարների միջև սիրավեպը, որը կտրվել է առաջին ֆիլմից։ Նա հավելել է, որ սիքվելը «մեկնարկային հարթակ» է ծառայելու Ստեյնֆելդի մասնակցությամբ նախկինում հայտարարված կանանց վրա կենտրոնացած սփին-օֆֆի համար։
Սոնին պաշտոնապես հաստատել է սիքվելը 2019 թվականի նոյեմբերին՝ նշանակելով 2022 թվականի ապրիլի 8-ը որպես թողարկման ամսաթիվ։ Հաստատվել է, որ Ֆիլ Լորդը և Քրիստոֆեր Միլերը վերադառնալու են որպես սիքվելի պրոդյուսերներ։ Լորդը հայտնել է, որ ֆիլմը ներառելու է «Ճապոնական Սարդ-Մարդին» 1978 թվականի նույնանուն հեռուստասերիալից։ Սոնին տեղափոխել է թողարկման ամսաթիվը 2022 թվականի հոկտեմբերի 7-ի վրա COVID-19 համավարակի պատճառով։


=== Անիմացիա և ձևավորում ===
Լորդը հայտնել է, որ ֆիլմի նոր կերպարների համար ձևավորման աշխատանքը սկսվել է 2019 թվականի նոյեմբերին։ 2020 թվականի մարտին կատակերգական գրքերի նկարիչ Քրիս Անկան հայտնել է, որ աշխատել է սիքվելի վրա։ 2020 թվականի հունիսի 9-ին գլխավոր անիմատոր Նիք Քոնդոն հայտարարել է ֆիլմի արտադրության սկզբի մասին։


== Մարքեթինգ ==
2020 թվականի մայիսին Սոնւին գովազդային համագործակցության մեջ է մտել Hyundai Motor ընկերության հետ՝ դրանց նոր մոդելները և տեխնոլոգիաները ֆիլմում ցուցադրելու համար։


== Թողարկում ==
Ֆիլմի ամերիկյան պրեմիերան նախատեսվում է 2022 թվականի հոկտեմբեի 7-ին։ Ի սկզբանե այն պետք է թողարկվեր 2022 թվականի ապրիլի 8-ին, սակայն COVID-19 համավարակի պատճառով պրեմիերան տեղափոխվել է 2022 թվականի հոկտեմբերի վրա։


== Սփին-օֆֆ ==
2018 թվականի նոյեմբերին Սոնին սկսել է «Սարդ-Կին» ֆիլմի արտադրությունը, որը կենտրոնացած է լինելու կանանց երեք սերունդների վրա։ Բեք Սմիթն ընտրվել է սփին-օֆֆը գրելու, իսկ Լորեն Մոնթգոմերին բանակցությունների մեջ է եղել այն նկարահանելու համար։


== Ծանոթագրություններ ==


== Արտաքին հղումներ ==
«Սարդ-Մարդ. Սարդեզերքի երկայնքով»(անգլ.) ֆիլմը Internet Movie Database կայքում